天山雪云常不开, 千峰万岭雪崔嵬。 北风夜卷赤亭口, 一夜天山雪更厚。 能兼汉月照银山, 复逐胡风过铁关。 交河城边鸟飞绝, 轮台路上马蹄滑。 晻霭寒氛万里凝, 阑干阴崖千丈冰。 将军狐裘卧不暖, 都护宝刀冻欲断。 正是天山雪下时, 送君走马归京师。 雪中何以赠君别, 惟有青青松树枝。零落残魂倍黯然, 双垂别泪越江边。 一身去国六千里, 万死投荒十二年。 桂岭瘴来云似墨, 洞庭春尽水如天。 欲知此后相思梦, 长在荆门郢树烟。
几番时事重论, 座中共惜斜阳下。 今朝翦柳, 东风送客, 功名近也。 约住飞花, 暂听留燕, 更攀情语。 问千牙过阙, 一封入奏, 忠孝事、都应写。 闻道兰台清暇。 载鸱夷、烟江一舸。 贞元旧曲, 如今谁听, 惟公和寡。 儿骑空迎, 舜瞳回盼, 玉阶前借。 便急回暖律, 天边海上, 正春寒夜。
红楼梦相关
红楼梦人物
红楼梦典籍